| **Julgī Stalte** |
| --- |
|  |
| Gimė | 1978 m. spalio 28 d. (45 metai)Ryga, Latvija |
| Tautybė | lyvė |
| Tėvas | Dainis Stalts |
| Motina | Helmī Stalte |
| Vaikai | Kārlis Oskars, Lelū, Anna Kī |
|  |
| Veikla | dainininkė, muzikė, pedagogė |
| Sritis | folkloras, lyvių kalba |

**Julgė Staltė** (latv. *Julgī Stalte*, g. 1978 m. spalio 28 d. Rygoje, Latvijoje) – lyvių dainininkė, liaudies muzikė, visuomenės ir kultūros veikėja, pedagogė.

Biografija
----------

Gimė lyvių folkloristų šeimoje. Gavo lyvišką vardą: lyv. *julgi* reiškia 'drąsus, -i, šaunus, -i'. 1996 m. Julgė Staltė Rygoje baigė Šiaurės šalių gimnaziją. Estijos Viljandžio kultūros koledže ir Latvijos kultūros akademijoje studijavo folklorą. Folkloro ansamblio „Skandinieki" vadovė, šeimyninės folkloro grupės „Stalti" narė, dainuoja bendrose lyvių ir estų grupėse „Tuļļi Lum" ir „Tai Tai". Nuo 2018 m. su etnomuzikologu Ėriku Zepu (*Ēriks Zeps*) groja ir dainuoja duete TKP („Tā kā pērn"). 2020 m. duomenimis, dešimt metų dirbo ikimokyklinio ugdymo įstaigų ir pradinių klasių muzikos mokytoja.

J. Staltė prisideda prie lyvių kalbos mokymo ir gaivinimo, jos išmoko iš savo senelio jūrų kapitono Oskaro Stalto. Aktyviai dalyvaudama renginiuose Latvijoje ir svetur, žiūrovus ir klausytojus supažindina su lyvių kalba, tradicijomis, folkloru ir kultūra. 2005 m. estų režisierius Lyvas Niglasas (*Liivo Niglas*) apie ją, kaip lyviškosios tapatybės saugotoją, pastatė dokumentinį filmą „Julgi". Rygos tarybos Švietimo, kultūros ir sporto departamentas kasmet teikia „Baltojo žvirblio" (latv. „Baltais zvirbulis") apdovanojimus kultūros srityje, ir 2016 m. J. Staltė buvo apdovanota už indėlį į lyvių kultūros paveldo išsaugojimą, nes suorganizavo renginių ciklą „Lyvių diena" (lyv. „Līvõd pǟva"). Nuo 2020 m. gruodžio 30 d. iki vasario vidurio Lyvių institutas, remiamas Valstybės kultūrinio kapitalo fondo, savo YouTube paskyroje kas savaitę jaunimui ir vaikams skelbė vaizdo įrašus su originaliomis mokomosiomis lyvių kalbos žinovų parašytomis dainomis, ir Julgė Staltė sukūrė bei su šeima atliko lyviškas dainas „Lugūd" („Skaičiai"), „Mis kītõbõd lūomõd" („Ką sako gyvūnai"), „Tējizt" („Darbų atlikėjai"). Julgė Staltė kuria lyviškas dainas ir nedalyvaudama projektuose. Latvijos radijuje rengia lyvių tautosaka paremtas laidas vaikams, Mazirbėje vykstančiose lyvių vaikų vasaros stovyklose prisideda prie lyvių kalbos, tradicijų, folkloro ir kultūros sklaidos.

Kaip aktyvi finougriškosios lyvių tapatybės puoselėtoja, Lyvių sąjungos Rygos skyriaus narė, 2021 m. birželio 16–18 d. drauge su keturiais kitais delegatais, atstovavo lyviams ir jų visuomeninėms organizacijoms VIII finougrų tautų pasauliniame kongrese, vykusiame Tartu, Estijoje. Julgė Staltė reguliariai dalyvauja finougrų folkloro ir kultūros dienose, šventėse. 2022 m. gruodžio 13 d. UNESCO būstinėje Paryžiuje, Prancūzijoje, vyko Tarptautinio vietinių gyventojų kalbų dešimtmečio (2022–2032), kurį paskelbė Jungtinių Tautų Organizacija, atidarymo renginys, jame dalyvavo daugiau kaip 700 delegatų iš visų 193 UNESCO valstybių narių, ir lyviams šiame renginyje atstovavo Julgė Staltė su abiem dukterim bei Valtas Ernštreitas.

### Šeima

Tėvai – Dainis Staltas ir Helmė Staltė, broliai – politikas Davis Staltas ir muzikas, žinomas dūdmaišininkas Raigas Staltas (miręs, 1967–2014). Julgė Staltė buvo ištekėjusi už estų aktoriaus Marguso Grosnejo (*Margus Grosnõi*), santuokos laikotarpiu Margusas buvo priėmęs Staltės (*Stalte*) pavardę. Su Margusu Julgė Staltė susilaukė sūnaus Karlio Oskaro. Taip pat turi dvi dukteris – Lelū ir Aną Ky (*Anna Kī*).

Kartais Julgė Staltė klaidingais giminystės ryšiais siejama su lyvių patriarchu Karliu Stalte.

Nuorodos
--------

* J. Staltės atliekama lopšinė „Eijõ" (*lyvių k.*, grupė „Tuļļi Lum")
* Estų daina „Laevamäng" ir latvių daina „Es izkūlu kunga riju" (grupė „Tai Tai")
* Lyviška dainelė apie skaičius (atlieka J. Staltė su šeima)
* Dokumentinis filmas „Julgi" (nuo 1:01:12)

Išnašos
-------

1. ↑  „julgi". Līvõkīel-ēstikīel-lețkīel sõnārōntõz. 2012–2013. Nuoroda tikrinta 2022-10-07.`{{cite web}}`: CS1 priežiūra: Datos formatas (link)
2. ↑  „Absolventu sasniegumi". Ziemeļvalstu ģimnāzija. Nuoroda tikrinta 2022-07-09.
3. 1 2  Ilze Pētersone (2020-05-10). „Jo dziļāk iegrimsti, jo vairāk saproti, cik maz tu zini. Saruna ar Staltu sievām – Helmī un Julgī". la.lv. Nuoroda tikrinta 2022-06-29.
4. 1 2  Eva Johansone (2018-03-28). „Latvijas ievērojamās dzimtas. Kolkas līvu stiprā ģimene — Stalti". KasJauns.lv. Nuoroda tikrinta 2022-07-12. „Julgė turi jau tris giminės palikuonis – Oskarą, dukteris Lelū (išvertus reikštų 'Šiaurės šviesa' – red.) ir Aną Ky (Anna Kī) (kī lyvių kalba reiškia 'žaltys', vadinasi, Ana Žaltys – red)."
5. ↑  „Stalti Family". last.fm. Nuoroda tikrinta 2022-06-30.
6. ↑  *Tuļļi Lum: Biogrāfija, Nuoroda tikrinta 2022-06-30*
7. ↑  „Tai Tai". lauska.lv. Nuoroda tikrinta 2022-06-30.
8. ↑  *Vai tradīcijas ir stilīgas?, Nuoroda tikrinta 2022-06-30*
9. ↑  Inga Žilinska (2016-02-28). „Folkloras kopas "Skandinieki" mākslinieciskā vadītāja Julgī Stalte". klasika.lsm.lv. Nuoroda tikrinta 2022-07-09.
10. ↑  „University of Tartu's 102 Mothertounge Anniversary Lecture". vemu.ca. Nuoroda tikrinta 2022-07-09.
11. ↑  Zanda Ozola (2016-04-25). „"Baltie zvirbuļi" aizlidojuši pie labākajiem". LA.LV. Nuoroda tikrinta 2018-11-11.
12. ↑  „LU LĪBIEŠU INSTITŪTA NOTIKUMI 2021. GADĀ". livones.net. 2021. Nuoroda tikrinta 2022-07-09.
13. ↑  „DZIEDI LĪDZI UN MĀCIES LĪBIEŠU VALODU!". livones.net. 2021. Nuoroda tikrinta 2022-07-09.
14. ↑  *Latvijas Vēstnesis: Saglabāt debesis sevī – tā lībiešu tautai ir varonība, Nuoroda tikrinta 2022-06-29*
15. ↑  „Bērni Mazirbē apgūst lībiešu tradīcijas un kultūru". Talsi24.lv. 2013-07-31. Nuoroda tikrinta 2022-10-17.
16. ↑  Renāte Blumberga (2021-05-21). „VIII SOMUGRU TAUTU PASAULES KONGRESS BŪS". livones.net. Nuoroda tikrinta 2022-06-29.
17. ↑  „Somugru tautu festivāls". Laba Doma. 2015-09-26. Nuoroda tikrinta 2022-07-09.
18. ↑  „Krāšņi izskanējušas Somugru tautu dienas 2016". Rīgas Latviešu biedrība. 2016-10-01. Nuoroda tikrinta 2022-07-09.
19. ↑  „Latvijā izskanējušas "Somugru kultūras dienas 2018"". Rīgas Domes izglītības, kultūras un sporta departamens. 2018-09-17. Nuoroda tikrinta 2022-07-09.
20. ↑  „LĪBIEŠU MANTOJUMA GADS". livones.net. 2022-12-12. Nuoroda tikrinta 2022-12-13.
21. ↑  „Kļūdas labojums". ir.lv. Nuoroda tikrinta 2022-06-28.
22. ↑  „Raigo Stalts". timenote.info. Nuoroda tikrinta 2022-06-28.
23. ↑  Aigi Viira (2014-01-27). „Näitleja Margus Grosnõi kui teed midagi siis tee seda põhjalikult ja südamega". elu.ohtuleht.ee. Nuoroda tikrinta 2022-06-30.
24. ↑  Baiba Šuvcāne (2014-01-17). „KAM LĪBIEŠU DZEJNIEKS UN KULTŪRAS DARBINIEKS KĀRLIS STALTE BIJA VECTĒTIŅŠ?". livones.net. Suarchyvuota iš originalo 2017-02-28. Nuoroda tikrinta 2022-06-30.`{{cite web}}`: CS1 priežiūra: netinkamas URL (link)